Anu Välba

Anu Välba (sündinud 14. mail 1974) on eesti tele- ja raadioajakirjanik.

Haridus
Anu Välba on õppinud aastatel 1981–1990 Tori Põhikoolis ja 1990–1992 Sindi Keskkoolis. Aastatel 1992–1994 õppis ta Tallinna Majanduskoolis hotellimajanduse erialal ja 1994–1998 Tallinna Pedagoogikaülikoolis telerežii erialal. 1998. aastal täiendas ta end Baltic Media Centeri tele- ja raadioajakirjanike kursustel.

Töö ja looming
Tööd Eesti Televisioonis alustas Välba juba õpingute kõrvalt: aastatel 1994–1996 juhtis noortesaateid ja töötas toimetajana, 1996–1997 oli kultuurisaadete toimetaja ja saatejuht ning 1997. aastast on ta olnud ETV meelelahutussaadete toimetaja, saatejuht ja produtsent.Anu Välba elulugu andmebaasis Telekraat. Vaadatud 18.06.2023. 

Anu Välba on alates 1997. aastast teinud kas toimetaja või kaassaatejuhina ühiseid saateid koos ajakirjanik Marko ReikopigaPiret Kooli. Anu Välba: töö ei saa minu jaoks enam kunagi eraelust tähtsamaks Eesti Päevaleht / LP, 03.01.2015,, näiteks on nad aastaid koos juhtinud telesaateid "Terevisioon" (2001–2006), "Paar" (2006–2009) ja igaargipäevaõhtust saadet "Ringvaade" (2009–...). Välba on toimetanud ja juhtinud saatesarju ja eriprogramme "Hommiku-TV", "Eurolaul" (1997 ja 1998 saatejuhina), "Laululahing", Eesti Vabariigi aastapäeva kontserti ja presidendi vastuvõttu jpm. Välba on olnud ka "Kreisiraadio" telesaadete idee üks eestvedajaid ja teostajaid. 

Ta on teinud saateid Raadio 2-s ning hooajal 2008/2009 juhtinud "Vikerhommikut". Suviti on Välba asendanud puhkusel olevaid saatejuhte "Vikerhommikus" ning juhtinud 2014. aastal Vikerraadios "Jutusaadet" (vaheldumisi Margit Kilumetsaga).

Ta on olnud ka 2002. aasta Eurovisiooni lauluvõistluse loomingulise juhi assistent (2001–2002) ja ETV ekraanigraafika tegevprodutsent (2001–2005).Anu Välba elulugu andmebaasis Telekraat. Vaadatud 18.06.2023.  

Alates 2015. aastast juhib Välba Eesti Televisioonis intervjueerijana oma saadet "Hommik Anuga", mis on eetris pühapäevahommikuti.

Saateid
 Noortesaated (1994–1996): "NP!", "Ajavahel", "Kahe aja vahel", "Teletop" ja "Club TV".
 Kultuurisaated (1996–1997): "Teleteatri 4 nädalat" ja "Suflöör".
 Meelelahutuslikud ülevaatesaated: "Õhtune ekspress" ja "Hommiku TV" (1997–2000) ning "Terevisioon" (2001–2006), "Paar" (2006–2009) ja "Ringvaade" (2009–2013), saatejuht-toimetaja.
 Meelelahutussaated: "Klaver põõsas", "Käi jala", "Green Stage" ja sketšisari "Kreisiraadio", toimetaja (kõik 1997–1999); "Kaks takti ette" (2003), "Ita forEver" (2006), "Tippkohtumine" (2011) ning "Everiga ja Ever Ita" (2011), saatejuht.
 Konkursid: "Eurolaul" (2006–2008), "Eesti laul" (2009), "Laululahing" (2008–2009) ja "Klassikatähed" (2013, 2016), toimetaja.
 Vestlussaade "Hommik Anuga", saatejuht-toimetaja (2015. aastast).
 Tähtpäevasaated: "Eri Klas. Õnnelik inimene" (2019), "Uno Loop. Armastuse värvid" ja "Filmirežissöör Arvo Kruusement” (mõlemad 2020), toimetaja.
 Aastalõpuintervjuu Eesti Vabariigi presidendi Kersti Kaljulaidiga (2017), intervjueerija.Anu Välba elulugu andmebaasis Telekraat. Vaadatud 26.07.2025.
 Intervjueeritud maailmakuulsusi: Brad Pitt, Angelina Jolie, Leonardo DiCaprio.Anu Välba: tohutult suur privileeg on saateid teha ERR Eeter, 18.07.2025.

Ühiskondlik ja heategevus
2008. aastal esindas Anu Välba Eestit Euroopa Liidu liikmesmaade naiste ühisretkel Mont Blancile, millega tähistati Prantsusmaa eesistumisaja algust ja 200 aasta möödumist esimese naise jõudmisest Mont Blanci tippu.Anu Välba elulugu andmebaasis Telekraat. Vaadatud 26.07.2025.

2008. aastal andis ta oma panuse heategevusprojekti "Eesti naised Ivo Nikkolole", kus tuntud naised lõid moefirmale rõivaid, ning disainis kleidi. Ta oli esimene mittemoeloojast avaliku elu tegelane, kelle moelooming selle kampaania raames Ivo Nikkolo firmapoodi müügile jõudis.Teletäht Anu Välba disainis kleidi Õhtuleht.ee, 01.02.2008.

2009. aastal osales ta Tallinnas tuletõrjujate trepijooksul, kus ligi 17 kilo kaaluvat tuletõrjuja varustust kandes tuli jõuda hotelli Swissôtel 25. korrusele. Välba pälvis naiste arvestuses kolmanda koha.Anu Välba tuletõrjujate trepijooksul kolmas Õhtuleht.ee, 06.10.2009.

2019. aastal osales koos mitme ETV töötajaga heategevuskampaanias "Maalides head". Ühistööna valminud maalid pandi heategevusoksjonile, mille tulu annetati heategevusfondile Minu Unistuste Päev, mis viib ellu raskelt või krooniliselt haigete laste unistusi.Galerii: ERR-i töötajad haarasid heategevuse nimel pintslid näppu ERR Eeter, 06.06.2019. 

 Tunnustus 
 1998 – Eesti Kultuurkapitali stipendium
 2003, 2006, 2009 – ajakirja Nädal lugejate auhind – parim naissaatejuht televisioonis
 2013, 2016, 2018 – Eesti Meelelahutusauhind – aasta parim naissaatejuhtRahvas valis parimaks naissaatejuhiks Anu Välba ja seriaaliks "ENSV" ERR Uudised, 01.06.2018
 2015 – Selge Kõneleja auhindSelged kõnelejad Eesti Vaegkuuljate Liit, 09.01.2024.
 2017, 2025 – EFTA auhind – parim saatejuht
 2019 – Tallinna Ülikooli sajandi vilistlane

Kolleegipreemiad
 2003, 2004, 2005, 2008, 2009 – ETV kolleegipreemia – parim naissaatejuht
 2005 – ETV kolleegipreemia – parim toimetaja

Isiklikku
Tal on 2013. aastal sündinud poeg Karl.Palju õnne! Anu Välba sai poja ERR Menu, 22.08.2013.

Viited

Kirjandus
 Anu Välba elulugu andmebaasis Telekraat

Välislingid
 Galerii ja video: sõbrad ja kolleegid tegid Anu Välbale lõbusa juubelitervituse ERR Eeter, 12. mai 2024
 Anu Välba 50 | ERR-i arhiivikaadrid armastatud saatejuhist ERR Eeter, 14. mai 2024
 Anu Välba: mul on õnne, et vaatajad ei ole mind ekraanile üksinda jätnud ERR Eeter, 6. september 2024

Kategooria:Eesti teleajakirjanikud
Kategooria:Eesti raadioajakirjanikud
Kategooria:Eesti saatejuhid
Kategooria:Tallinna Ülikooli vilistlased
Kategooria:Sündinud 1974